XXR hukumati 2030-yilga kelib, tabiiy gaz importini 190-270 mlrd kub metrga yetkazish niyatida. 2015-yilda bu raqam 53 mlrd kub metrni tashkil etgan edi. Bu haqda, Xitoy milliy neftgaz korporatsiyasi (CNPC) saytida xabar qilingan. «Xorijdan gaz xarid qilish hajmini ko‘paytirish bilan Xitoy yoqilg‘ining ekologik tozaroq manbalariga o‘tish imkoniga ega bo‘ladi. Bu jarayon, mamlakat sanoatini qayta shakllantirish va iqtisodiyotni isloh qilishning muhim qismi hisoblanadi», — deyiladi CNPC xabarida. Ekspertlarning fikricha, Xitoyning gaz importini ko‘paytirishiga Pekin va Vashington o‘rtasidagi kelishuv asos bo‘lgan. Unga ko‘ra, tomonlar yaqin yigirma yilda is gazini chiqarish hajmini qariyb uchdan birga qisqartirish majburiyatini olgan.